Борис Младенов-Young
Когато си до мене ти в колата…

chitanka.info

Когато си до мене ти в колата,

по-бавно карам, суперпредпазлив,

защото нося отговорност свята —

да те закарам вкъщи здрав и жив.

И себе си не смятам маловажен,

но аз живота си съм изживял,

а ти от мен стократно си по-важен —

какво до днес си от света видял?!

Ти нямаш и най-малката представа,

какво прекрасно бъдеще те чака

с велики тайни, с редки чудеса…

Звездата на живота ти изгрява,

и виж, кълни, на детството от мрака

най-пламенното чудо — любовта!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.